Etter tre uker med forstoppelse, gir Randy Marsh slipp på den største dritten han noensinne har sett. Han viser den til venner på baren, og de overbeviser ham om at han må kontakte Guinness og se om han har rekorden. Noen professorer fra European Fecal Standards and Measurements i Zürich (i Sveits) reiser til South Park for å sjekke størrelsen, og de konkluderer med at den er den største dritten i hele verden. Det blir holdt en stor parade og feiring ved pris-utdelingen. Men under seremonien kommer Bono, som hadde den tidligere rekorden, og viser et bilde av dritten sin på storskjerm. Den er enda større enn Randys. Randy gir opp, men vennene hans overbeviser ham om å prøve igjen.